CELEX: 62014CA0229
Language: da
Date: 2015-07-09 00:00:00
Title: Sag C-229/14: Domstolens dom (Første Afdeling) af 9. juli 2015 — Ender Balkaya mod Kiesel Abbruch- und Recycling Technik GmbH (anmodning om præjudiciel afgørelse fra Arbeitsgericht Verden — Tyskland) (Præjudiciel forelæggelse — direktiv 98/59/EF — artikel 1, stk. 1, litra a) — kollektive afskedigelser — begrebet »arbejdstager« — medlem af et kapitalselskabs styrelseskomité — person, som er i praktik og under omskoling, og som modtager offentlig støtte til uddannelsen uden at modtage vederlag fra arbejdsgiveren)

7.9.2015   
            
            
               DA
            
            
               Den Europæiske Unions Tidende
            
            
               C 294/11
            
         Domstolens dom (Første Afdeling) af 9. juli 2015 — Ender Balkaya mod Kiesel Abbruch- und Recycling Technik GmbH (anmodning om præjudiciel afgørelse fra Arbeitsgericht Verden — Tyskland)
   (Sag C-229/14) (1)
   
   ((Præjudiciel forelæggelse - direktiv 98/59/EF - artikel 1, stk. 1, litra a) - kollektive afskedigelser - begrebet »arbejdstager« - medlem af et kapitalselskabs styrelseskomité - person, som er i praktik og under omskoling, og som modtager offentlig støtte til uddannelsen uden at modtage vederlag fra arbejdsgiveren))
   (2015/C 294/14)
   Processprog: tysk
   
      Den forelæggende ret
   
   Arbeitsgericht Verden
   
      Parter i hovedsagen
   
   
      Sagsøger: Ender Balkaya
   
      Sagsøgt: Kiesel Abbruch- und Recycling Technik GmbH
   
      Konklusion
   
   
               1)
            
            
               Artikel 1, stk. 1, litra a), i Rådets direktiv 98/59/EF af 20. juli 1998 om tilnærmelse af medlemsstaternes lovgivninger vedrørende kollektive afskedigelser skal fortolkes således, at den er til hinder for en national lovgivning eller praksis, som ved beregningen af antallet af arbejdstagere i henhold til denne bestemmelse ikke medregner et medlem af et kapitalselskabs styrelseskomité, som det i hovedsagen omhandlede medlem, der udfører sin virksomhed efter anvisninger fra og under tilsyn af et andet organ i dette selskab, for denne virksomhed modtager et vederlag og ikke selv ejer anparter i selskabet.
            
         
               2)
            
            
               Artikel 1, stk. 1, litra a), i direktiv 98/59 skal fortolkes således, at en person som den i hovedsagen omhandlede, der udøver praktisk arbejde i en virksomhed i form af et praktikophold, uden at modtage et vederlag fra arbejdsgiveren, men fra den offentlige myndighed, der har ansvaret for arbejdsfremmende foranstaltninger, for dette arbejde, der er anerkendt af denne myndighed, modtager en økonomisk støtte, med henblik på at erhverve eller udbygge kundskaber eller som led i en erhvervsuddannelse, skal anses for arbejdstager i denne bestemmelses forstand.
            
         
      (1)  EUT C 303 af 8.9.2014.